recursal/SuperWikiNEXT-32B huggingface dataset:
**கே. டி. ராஜேந்திர பாலாஜி** ஓர் தமிழக அரசியல்வாதியும், தமிழகத்தின் முன்னாள் சட்ட மன்ற உறுப்பினரும் ஆவார். இவரது பூர்வீகம் அருப்புக்கோட்டை அருகே உள்ள குறுந்தமடம் கிராமமாகும். தந்தை பெயர் சிவலிங்கம். ராஜேந்திர பாலாஜி மூன்று சகோதரி உண்டு. இவர் பத்தாம் வகுப்பு வரை படித்துள்ளார். இவர் திருமணம் செய்துகொள்ளவில்லை. எம்.ஜி.ஆரின் மறைவுக்குப்பின் அ.தி.மு.க. பிளவுபட்டபோது இவர் ஜெயலலிதா அணியில் திருத்தங்கல் நகர செயலாளராக இருந்தார். இவர் கடந்த 2011 ஆம் ஆண்டு நடைபெற்ற சட்டமன்ற தேர்தலில் சிவகாசி தொகுதியிலிருந்து தமிழக சட்டபேரவை உறுப்பினராக தேர்ந்தெடுக்கப்பட்டு, தமிழக அரசின் செய்தி மற்றும் சிறப்புப் பணிகள் செயலாக்கத் துறை அமைச்சராக பணியாற்றினார். அதன்பின் மாவட்ட செயலாளர் ஆனார். மீண்டும் 2016 ஆண்டு சட்டமன்றத்துக்கு தேர்ந்தெடுக்கப்பட்ட இவர் மீண்டும் தமிழக அமைச்சரவையில் பால்வளத்துறை அமைச்சராக நியமிக்கப்பட்டுள்ளார். இவர் அண்ணா திராவிட முன்னேற்றக் கழகத்தைச் சேர்ந்தவர்.
இவர் இப்போது விருதுநகர் அதிமுக மாவட்டச் செயலாளராக பொறுப்பு வகிக்கிறார்.

மேற்கோள்கள்
-----------

1. ↑  "புதிய அமைச்சர்கள் வாழ்க்கை குறிப்பு". தினத்தந்தி. 29 மே 2016. 29 மே 2016 அன்று பார்க்கப்பட்டது.
2. ↑  "தமிழ்நாடு சட்டப்பேரவை உறுப்பினர்கள் 2011" (PDF). தமிழக அரசு விவர தொகுப்பு அகராதி. 2013-04-02 அன்று மூலம் (PDF) பரணிடப்பட்டது. 2011-12-10 அன்று பார்க்கப்பட்டது.
3. ↑  "தமிழக அமைச்சரவை". தமிழக அரசு. 2011-08-25 அன்று மூலம் பரணிடப்பட்டது. 2011-12-10 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2017-05-30 அன்று மூலம் பரணிடப்பட்டது. 2018-02-15 அன்று பார்க்கப்பட்டது.
சமூகமொழியியலில், **பேச்சுச் சமுதாயம்** என்பது, தங்களுக்குள் ஏற்றுக்கொள்ளப்பட்ட ஒரு தனித்துவமான முறையில் மொழியொன்றைப் பேசும் தனியான மக்கள் குழு ஒன்றைக் குறிக்கும்.

பேச்சுச் சமுதாயங்கள், தொழில்துறை ஒன்றுக்குச் சிறப்பான சொற்களைக் கலந்து பேசுகின்ற அத் தொழில்துறையைச் சேர்ந்தவர்களாகவோ, கல்லூரி மாணவர்களைப் போன்ற தனியானதொரு சமூகக் குழுவாகவோ, குடும்பங்கள், நண்பர்கள் குழாம் போன்ற இறுக்கமான தொடர்புகளையுடைய குழுக்களாகவோ இருக்கலாம். அத்துடன், பல இணையவழிக் குழுக்களும் கூட பேச்சுச் சமுதாயங்களாக இருக்கின்றன. பேச்சுச் சமுதாய உறுப்பினர்கள், தங்கள் குழுக்களின் சிறப்புத் தேவைகளுக்காகக் குறுமொழி (slang) மற்றும் தொழில்சார் மொழி (jargon) வழக்குகளை உருவாக்கிக் கொள்கிறார்கள்.

வரைவிலக்கணம்
------------

பேச்சுச் சமுதாயம் என்பதை எவ்வாறு துல்லியமாக வரையறுப்பது என்பதில் கருத்து வேறுபாடுகள் உள்ளன. ஆனாலும், இவ் வரைவிலக்கணங்கள், பின்வரும் அம்சங்களை வேறுபட்ட அளவில் முன்னிலைப்படுத்துபவையாக அமைகின்றன.

* பொதுவான சமுதாய உறுப்புரிமை (Shared community membership)
* பொது மொழிசார் தொடர்பு (Shared linguistic communication)

எனினும், இவற்றில் ஒன்றுக்குச் சார்பான மற்றதின் முக்கியத்துவம் மற்றும் மேலே தரப்பட்டுள்ளவற்றின் துல்லியமான வரைவிலக்கணம் என்பன தொடர்பிலும் வேறுபட்ட கருத்துக்கள் உள்ளன. சிலர், பேச்சுச் சமுதாயம் ஒரு உண்மையான சமுதாயமாக இருக்கவேண்டும் என வாதிடுகின்றனர். அதாவது அவர்கள், குறிப்பிட்ட நகரில் வாழ்பவர்கள் அல்லது அயலவர்கள் போல ஒரேயிடத்தில் வாழ்பவர்களாக இருக்கவேண்டும் என்பது அவர்கள் கருத்து. ஆனால் அண்மைக்காலச் சிந்தனைகளின்படி, ஒவ்வொருவரும், அவர்களுடைய வாழிடம், தொழில், பால், வகுப்பு, சமயம், மற்றும் இன்னோரன்ன அம்சங்கள் தொடர்பான பல்வேறுபட்ட சமுதாயக் குழுக்களில் ஒரே நேரத்தில் உறுப்பினராக உள்ளார்கள். அதனால் அவர்கள் அந்தந்தக் குழுக்கள் தொடர்பான பேச்சுச் சமுதாயத்தையும் சேர்ந்தவர்களாக இருக்கிறார்கள்.

இதுபோலவே, பொது மொழித் தொடர்பு என்பது தொடர்பிலும் வேறுபட்ட கருத்துக்கள் நிலவுகின்றன. சிலர் பொதுவான தாய்மொழியோ அல்லது ஒரே மொழியின் வட்டார வழக்கு மொழிகளைப் பேசுபவர்களாக இருப்பது அவசியம் என்கின்றனர். வேறு சிலரோ, குறிப்பிட்ட மொழியில் பேசுவதற்கும், தொடர்பாடுவதற்கும் முடிந்தால் அதுவே போதுமானது என்று கருதுகிறார்கள்.
ஓ’கானெல் உருவாக்கிய துளிமக் கருவி. இணைப்பு மின்தேக்கியின் (சிறு வெண் சதுரம்) இடது கீழ்ப்பக்கம் உள்ளது எந்திரவியல் ஒத்ததிர்வி. மின் தேக்கியின் வலது மேல் பக்கம் இணைக்கப்பட்டுள்ளது ஒரு துளிமத் துணுக்கு.
**துளிமக் கருவி** (*quantum machine*) என்பது துளிம இயந்திரவியல் விதிகளின் அடிப்படையில் இயங்கும் ஒரு செயற்கைக் கருவி. மிகச்சிறிய துணுக்குகள் எவ்வாறு இயங்குகின்றன, செயல்படுகின்றன போன்றவற்றை அறிவது துளிம இயந்திரவியல் ஆகும். மூலக்கூறுகளிலும் அணுக்களிலும் மட்டுமே துளிம விளைவுகள் காணப்பட்டு வந்தன. ஆனால், கட்புலனாகும் அளவிற்கு உள்ள பெரிய பொருள்களும் துளிம இயந்திரவியலின் அடிப்படையில் இயங்கக்கூடும் என்ற கருத்து இருபதாம் நூற்றாண்டின் தொடக்கத்திலேயே கூறப்பட்டது.[1][2] பெரிய பொருள்களில் துளிம இயல்பைக் காண்பது எளிதில் நடைபெறாத நிகழ்வாக இருந்தது. ஆனால், உலகின் முதல் துளிமக் கருவி ஆகத்து 4, 2009 அன்று ஏரன் ஓ’கானெல் என்பவரால் ஆண்டிரூ கிளீலாண்டு, ஜான் மார்ட்டினிசு (கலிபோர்னியா பல்கலைக்கழகம்) ஆகியோரின் வழிகாட்டுதலால் உருவாக்கப்பட்டது. இது *சயன்சு* என்ற பனுவலின் கணிப்புப்படி 2010-ஆம் ஆண்டின் முக்கியக் கண்டுபிடிப்பாகும்.[3]

குறிப்புதவி
-----------

1. ↑  Schrödinger, E. (1935). "The present situation in quantum mechanics". *Naturwissenschaften* **23**: 807–812; 823–828; 844–849.
2. ↑  Leggett, A. J. (2002). "Testing the limits of quantum mechanics: motivation, state of play, prospects". *J. Phys.: Condens. Matter* **14** (15): R415–R451. doi:10.1088/0953-8984/14/15/201. .
3. ↑  சயன்சு (பனுவல்)
**பிராம்மி** என்பவர் இந்து சமயத்தின் சப்தகன்னியர்களுள் முதன்மையானவராவார். இவர் சாவித்திரியை என்றும் பிராம்ஹி என்றும் அழைக்கப்படுகின்றார்.

பிராம்மியின் தோற்றம்
--------------------

பிராம்மி அம்மன் சிலை, குற்றாலம் தொல்லியல் அருங்காட்சியகம்.
சிவபெருமான் அந்தகாசுரன் எனும் அரக்கனுடன் போர் புரிந்த பொழுது அரக்கனுடைய இரத்ததிலிருந்து பல அரக்கர்கள் தோன்றினர். அதனால் பிரம்மா, திருமால், வராகம், இந்திரன், முருகன் என்ற அனைவருமே தங்களுடைய அம்சமான கன்னியரை தோற்றுவித்தனர். அப்பொழுது பிரம்மாவினால் தோற்றுவிக்கப்பட்டவரே பிராம்மி ஆவார். 

இவர் நான்கு கரங்களை உடையவராகவும், கரங்களில் வரதம், அபயம், கமண்டலம், அட்சமாலிகை ஆகியவற்றை தரித்தும் காட்சியளிக்கிறார். பிரம்மாவின் மனைவியான சரஸ்வதி தேவியைப் போல அன்னப்பறவையை வாகனமாக கொண்டவர். அத்துடன் அன்னப் பறவையை கொடியாகவும் கொண்டவர். வெண்ணிற ஆடை அணிந்தவராகவும், ஸ்படிக மாலையை ஆபரணமாக தரித்தவராகவும் உள்ளார். 

  

இவர் அட்ட பைரவ மூர்த்திகளில் அசிதாங்க பைரவரின் சக்தி வடிவமாவார்.

பிராம்மி பாடல்
--------------

பேசவாம் புகழ்ப் பிராமி என்று உரைப்பவர் தான்தோன்
றீச நாதனை இமையவர் வாழ நஞ்சுண்டு
நாசமில்லியை நலந்தரு பூசனை ஆற்றித்
தேசமைந்த பல்வரத்தொடு சிறப்பெலாம் பெற்றாள்

இவற்றையும் காண்க
----------------

* சத்ய லோகம்
* சரஸ்வதி

  

### மேற்கோள்கள்

1. ↑   பிராம்மி - தினமலர் கோயில்கள்
2. ↑   பைரவர் வரலாறும் வழிபாட்டு முறையும்! ஏப்ரல் 11,2011

| * பா
* உ
* தொ
 சப்த கன்னியர்  |
| --- |
| 
* பட்டியல்
* வலைவாசல்
* பகுப்பு

 |
| சப்த கன்னியர் | 
* பிராம்மி
* மகேஸ்வரி
* கௌமாரி
* வைஷ்ணவி
* வராகி
* இந்திராணி
* சாமுண்டீஸ்வரி

 |
| அம்ச வடிவம் | 
* பிரம்மா
* மகேசுவரன்
* கௌமாரன்
* நாராயணன்
* வராகம்
* இந்திரன்
* சாமுண்டேசன்

 |
| பைரவ வடிவம் | 
* அசிதாங்க பைரவர்
* ருரு பைரவர்
* சண்ட பைரவர்
* குரோதன பைரவர்
* உன்மத்த பைரவர்
* கபால பைரவர்
* பீட்சன பைரவர்

 |
| 
* பட்டியல்
* வலைவாசல்
* பகுப்பு
* 

 |

| * பா
* உ
* தொ
சாக்தம் |
| --- |
| தேவி | 
* ஆதிசக்தி
* சரசுவதி
* திருமகள்
* பார்வதி
* சதி
* சக்தி
* துர்க்கை
	+ நவதுர்க்கை
* காளி
* ராதா
* சீதை
* *மேலும்*

 |  |
| சப்தகன்னியர் | 
* பிராம்மி
* மகேஸ்வரி
* கௌமாரி
* வைஷ்ணவி
* வராகி
* இந்திராணி
* சாமுண்டீஸ்வரி

 |
| மகாவித்யா | 
* காளி
* தாரா
* திரிபுரசுந்தரி
* புவனேசுவரி
* பைரவி
* அரிதலைச்சி
* தூமாவதி
* பகளாமுகி
* மாதங்கி
* கமலாத்மிகா

 |
| சக்தி பீடங்கள் | 
1. தாகேசுவரி
2. நைனா தேவி
3. சிந்தபூர்ணா தேவி
4. சுவாலாமுகி
5. வச்சிரேசுவரி
6. வைணோ தேவி
7. மானசா தேவி
8. சாகம்பரி
9. காளிகாட் காளி கோயில்
10. காசி விசாலாட்சி கோயில்

* *மேலும்*

 |
| 
* இந்து சமயம்

 |
**பிரிகன்டைன்** (*Brigantine*) என்பது, இரண்டு பாய்மரங்களைக் கொண்ட ஒரு வகைப் பாய்க்கப்பல். இதன் முன் பாய்மரம் முழுதும் குறுக்குப் பாயமைப்புக் கொண்டது. முதன்மைப் பாய்மரத்தில் முதன்மைப் பாய் முன்-பின் பாயமைப்பிலும், மேற்பாயும், பெரும்பாலும் உச்சிப் பாயும் குறுக்குப் பாயமைப்பிலும் இருக்கும்.

நடுநிலக்கடல் பிரிகன்டைன்கள்
---------------------------

13ம் நூற்றாண்டு நடுநிலக்கடற் பகுதியில், பிரிகன்டைன் என அழைக்கப்பட்ட பாய், துடுப்பு இரண்டினாலும் இயக்கப்படும் போர்க் கப்பல்கள் பயன்பாட்டில் இருந்தன. இது இரண்டு பாய்மரங்களில் "லன்டீன்" பாயமைப்புக் கொண்டது. அத்துடன், ஒவ்வொரு பக்கத்திலும் எட்டுத் தொடக்கம் பன்னிரண்டு வரையான துடுப்புக்களும் பொருத்தப்பட்டிருந்தன. இதன் வேகம், திசை மாற்றக்கூடிய தன்மை, இலகுவான கையாள்கை என்பன இதை நடுநிலக்கடற்பகுதிக் கடற் கொள்ளையர்களின் விருப்பத்துக்குரிய கப்பலாக இருந்தது. இதன் பெயர் "கடற் கொள்ளையன்" எனப் பொருள்படும் பிரிகன்டீனோ (*brigantino*) என்னும் இத்தாலியச் சொல்லில் இருந்து பெறப்பட்டது. இதன் பெயரைத் தவிர இதற்கும் வடக்கு ஐரோப்பாவில் உருவாக்கப்பட்ட பிந்திய பிரிகன்டைன்களுக்கும் எவ்வித தொடர்பும் கிடையாது.

17ம் நூற்றாண்டும் அதற்குப் பின்னரும்
------------------------------------

17ம் நூற்றாண்டளவில் அத்திலாந்திக் கடல்சார் நாடுகள் இப்பெயரை வேறு வகைக் கப்பலுக்குப் பயன்படுத்தினர். இக்கப்பலில் லட்டீன் பாயமைப்புக் கிடையாது. பதிலாக, முன் பாய்மரத்தில் குறுக்குப் பாயமைப்பும், முதன்மைப் பாய்மரத்தில் முதன்மைப் பாய்க்கு காஃப் பாயமைப்பும், அதற்குமேல் குறுக்குப் பாயமைப்பும் இருக்கும். பிரிகன்டைனில் பின் பாய்மரமே முதன்மைப் பாய்மரமாகும்.

18ம் நூற்றாண்டின் முதல் பாதியளவில் இச்சொல் ஒரு வகைக் கப்பலையன்றி குறிப்பிட்ட வகைப் பாயமைப்பைக் குறிக்கப் பயன்பட்டது. இவ்வமைப்பு முன்னர் கூறியபடி முன் பாய்மரத்தில் முழு குறுக்குப் பாயமைப்பும், முதன்மைப் பாய்மரத்தில் முன்-பின் பாயமைப்பும் (முதன்மைப் பாய்), குறுக்குப் பாயமைப்பும் (மேற்பாய், உச்சிப்பாய்) கொண்டிருந்தது.

மேற்கோள்கள்
-----------

1. ↑  Dik Vuik, Hans Haalmeijer (2006). *Aken, tjalken en kraken*. Alkmaar, the Netherlands: Uitgeverij De Alk B.V..
2. ↑
3. ↑
4. ↑  Peter Kemp, தொகுப்பாசிரியர் (1994). *The Oxford Companion to Ships and the Sea*. Oxford: ஒக்ஸ்போர்ட் பல்கலைக்கழகப் பதிப்பகம்.
5. ↑  "காப்பகப்படுத்தப்பட்ட நகல்". 2014-02-09 அன்று மூலம் பரணிடப்பட்டது. 2015-11-14 அன்று பார்க்கப்பட்டது.
சுண்ணாம்பு நீர்
**சுண்ணாம்பு நீர்** (Limewater) என்பது கால்சியம் ஐதராக்சைடின் நீர்த்த கரைசலுக்கான பொதுப்பெயர் ஆகும். கால்சியம் ஐதராக்சைடு, Ca(OH)2, நீரில் மிக மிகக் குறைவாகக் (1.5 கி/லி at 25 °C[1]) கரையும் தன்மை பெற்றதாகும். தூய சுண்ணாம்பு நீருானது தெளிவான, நிறமற்ற, இலேசான மண்ணின் மணமுடைய, காரக்கசப்புச் சுவையுடையதாகும். சுண்ணாம்பு என்பது காரத்தன்மையுள்ள கனிமம் என்பதோடு தொடர்புடையதாகும்.

சுண்ணாம்பு நீரானது, நீரில் கால்சியம் ஐதராக்சைடை நன்கு கலக்கி, அதிகப்படியான, கரையாத நிலையில் உள்ள கால்சியம் ஐதராக்சைடை வடிகட்டி பிரித்தெடுப்பதன் மூலம் தயாரிக்கப்படுகிறது. அதிகப்படியான கால்சியம் ஐதராக்சைடானது கரைக்கப்படும் போது, பால் போன்ற வெண்மை நிறத்தை வெளிப்படுத்தும் தொங்கல் கரைசல் கிடைக்கிறது. இதன் காரணமாக இக்கரைசல் சுண்ணாம்புப் பால் என்ற பொதுப் பெயரைக் கொண்டுள்ளது. சுண்ணப்பால் என்பது சுண்ணாம்பின் தெவிட்டிய கரைசல் ஆகும். இதன் காரகாடித்தன்மைச் சுட்டெண் 12.4 ஆகும். இக்கரைசல் இயல்பில் காரத்தன்மை கொண்டது.

வேதியியல்
---------

ஐதரோகுளோரிக் அமிலம் மற்றும் கால்சியம் கார்பனேட் சோதனை (இடது பக்க சோதனைக் குழாய்)
சுண்ணாம்பு நீர் உள்ள சோதனைக் குழாயில் கார்பனீராக்சைடைச் செலுத்தும் போது தெளிந்த சுண்ணாம்பு நீர் பால் போல் மாறுகிறது. இதற்குக் காரணம் சுண்ணாம்பு நீரில் உள்ள கால்சியம் ஐதராக்சைடானது கார்பனீருாக்சைடுடன் வினைப்பட்டு கால்சியம் கார்பனேட்டு வீழ்படிவைத் தருகிறது. இதன் காரணமாக, கரைசலானது பால் போன்ற நிறமுடைய கால்சியம் கார்பனேட்டுத் துகள்களைத் தனது தொங்கல் கரைசலில் கொண்டுள்ளது:

Ca(OH)2(aq) + CO2(g) → CaCO3(s) + H2O(l)
அதிக அளவில் CO2 ஆனது சேர்க்கப்பட்டால், பின்வரும் வினையானது நிகழ்கிறது:

CaCO3(s) + H2O(l) + CO2(g) → Ca(HCO<sub id="mwMQ">3</sub>)<sub id="mwMg">2</sub>(aq)
கால்சியம் பைகார்பனேட்டானது நீரில் கரையக்கூடிய தன்மை உடையதாதலால், பால் போன்ற நிறம் காணாமல் போகிறது.

பயன்பாடுகள்
-----------

மேலே சொன்ன வேதியியல் பண்பானது, வாயு நிலையில் உள்ள மாதிரிகளில் கார்பனீராக்சைடு உள்ளதா? இல்லையா? என்பதைப் பள்ளி ஆய்வகங்களில் கண்டறியப் பயன்படுத்தப்படுகிறது. கார்பனேடேசன் என்றழைக்கப்படும் சர்க்கரை சுத்திகரிப்பிலும் பயன்படுகிறது.

### தொழிற்துறை

தொழிற்சாலைகளிலிருந்து வெளியேற்றப்படும் கந்தக டைஆக்சைடு உள்ளிட்ட கழிவு வாயுக்களை, சுண்ணாம்பு நீரினுள் குமிழிகளிடச் செய்வதன் மூலம் சுத்திகரிக்கலாம். இந்த முறையல் நச்சுத் தன்மையுள்ள கந்தக டைஆக்சைடானது வீா்படிவாக பிரித்தெடுக்கப்படுகிறது.

Ca(OH)2(aq) + SO2(g) → CaSO3(s) + H2O(l)
### நீர் மேலாண்மை

நீரின் கடினத்தன்மையை நீக்குவதற்கு சுண்ணாம்பினால் மென்மையாக்குதல் என்ற செயல்முறை பயன்படுத்தப்படுகிறது. மாநகராட்சி கழிவு நீர் மேலாண்மை நிலையங்களில் உள்ள அமிலத்தை நடுநிலையாக்கும் காரணியாகவும் பயன்படுகிறது.

### கலைகள்

சுதை ஓவியத்தில் சுண்ணாம்பு நீரானது நிறங்களைக் கரைப்பதற்குரிய கரைப்பானாகப் பயன்படுகிறது. வரலாற்று ரீதியாக இது வண்ணப்பூச்சுகளுக்கான நிறமம் ஆகும்.

மேற்கோள்கள்
-----------


1. ↑  ´Solubility of Inorganic and Metalorganic Compounds - A Compilation of Solubility Data from the Periodical Literature´, A. Seidell, W. F. Linke, Van Nostrand (Publisher), 1953
**பெல்லி** என்பவர் 2023ஆம் ஆண்டில் குறும்படப் பிரிவில் ஆஸ்கார் விருது வென்ற ஆவணப்படமான தி எலிபெண்ட் விசுபெரர்சு படத்தில் யானையினைப் பராமரித்த பழங்குடி பெண் ஆவார். இந்த ஆவணப்படம் யானைக் கூட்டத்தால் கைவிடப்பட்டு பொம்மன் மற்றும் பெல்லியால் பராமரித்த ரகு எனும் யானைக் குட்டியின் கதையாகும். பொம்மன் பெல்லி தம்பதியினர் யானைக் குட்டியினை பராமரித்ததையும் திரைப்படம் ஆஸ்கார் பரிசினை வென்றதையும் அடுத்து இந்த இணையரைத் தமிழக முதலமைச்சர் அழைத்துப் பாராட்டினார்.

பெல்லியின் தந்தை வேலாயுதம் கேரள மாநிலத்தினைச் சேர்ந்தவர். இவர் முதுமலைப் பகுதியில் பயிற்சியில் இருக்கும் இந்தியத் தரைப்படை வீரர்களுக்கு உணவு தயாரிக்கும் பணியினை மேற்கொண்டார். பெல்லியின் தாய் மாரி. மாரி முதுமலைப் பகுதியினைச் சேர்ந்தவர். இச்சூழலில் பெல்லி தமிழக முதுமலைப் பகுதியில் பிறந்து வளர்ந்தார். பெல்லி செவனன் என்பவரை மணந்தார். செவனனை புலி அடித்துக்கொன்று விட்டது. இதன் பிறகே பொம்மனை மணந்து கொண்டார் பெல்லி.

மேற்கோள்கள்
-----------

1. ↑
2. ↑
3. ↑  "பெள்ளி...ரகு...அம்மு...விருது படத்தின் பின்னணியில் நெகிழ வைக்கும் பாசக்கதை" (in தமிழ்). *தின மலர் பெண்கள் மலர்* (தஞ்சாவூர்) **72** (193): p. 8. 18 மார்ச்சு 2023. 18.03.2023.
தற்போது துளு மொழி பேசப்படும் பகுதி- துளுநாடு (மஞ்சள் நிறம்).
**துளு நாடு** கர்நாடகா மாநிலத்தின் கடற்கரை மாவட்டங்களான உடுப்பி மாவட்டம் மற்றும் தெற்கு கன்னடம் மாவட்டங்களை உள்ளடக்கியது. முன்னர் இது சேரநாட்டின் வடமேற்கில் அமைந்திருந்ததாகவும், கோசர் என்னும் அரசர்கள் இந்நாட்டை ஆண்டதாகவும் மாமூலனார் அகப்பாடல் கூறுகிறது.அகம் 15 இந்த கோசரே குடகக்கொங்கர், கொங்கிளங்கோசர் சிலம்பு 30 : 159 என்றும் அழைக்கப்படுவதால் இந்நாடு குடகுநாட்டையும் கொங்கு நாட்டையும் அண்டியிருந்ததாக தெரிகிறது.

துளுநாட்டில் கோசர் குடிமக்கள் வாழ்ந்தனர். அவர்கள் அந்நாட்டு வழியாகச் செல்பவர்களைப் பேணி விருந்தளித்துப் பாதுகாப்பர். துளுநாட்டில் மயில்கள் மிகுதி.

இந்தச் செம்மற் கோசர் அக்காலத்தில் தமிழும் பேசத் தெரிந்த நான்மொழிக் கோசர். 

இது சங்ககால நிலைமை. கி.பி. 13ஆம் நூற்றாண்டில் தோன்றிய நன்னூலுக்கு 16ஆம் நூற்றாண்டில் உரை எழுதிய மயிலைநாதர் தமிழ் பேசப்படாத நிலங்கள் 17 என நன்னூல் நூற்பாவின் வழி சுட்டி அவை இவை எனப் பெயர் சொல்லிக் காட்டும்போது இந்தத் துளு நாட்டையும் குறிப்பிடுகிறார்.

அடிக்குறிப்பு
-------------

1. ↑  மெயம்மலி பெரும்பூண் செம்மற் கோசர் கொம்மையம் பசுங்காய்க் குடுமி விளைந்த பாகல் ஆர்கைம் பறைக்கண் பீலித் தோகைக்காவின் துளுநாடு அன்ன வறுங்கை வம்பலர்த் தாங்கும் பண்பின் செறிந்த சேரிச் செம்மல் மூதூர் – மாமூலனார் பாடல் அகநானூறு 15
2. ↑  நன்னூல் 272 மயிலைநாதர் உரை
**சுண்டெலி** (*mouse*) கூரான நீள்மூக்கு, சிறிய வட்டமான காதுகள், நீண்ட முடியில்லாத வாலைக் கொண்ட பாலூட்டி வகையைச் சேர்ந்த ஒரு கொறிணியாகும். சாதரணமாக வீடுகளில் காணப்படும் சுண்டெலி (*Mus musculus*) நன்கு அறியப்பட்ட இனமாகும். சுண்டெலி ஒரு பிரபலமான வளர்ப்பு விலங்காகும். சில இடங்களில், குறிப்பிட்ட வகையான வயல் சுண்டெலிகளும் (Apodemus) பொதுவாகக் காணப்படுகின்றன. பருந்து, கழுகு முதலிய பெரிய பறவைகள் சுண்டெலிகளை உணவாக உட்கொள்கின்றன. உணவிற்காகவும், சிலவேளைகளில் பாதுகாப்பிற்காகவும் வீடுகளில் இவை புகுந்து விடுகின்றன.

உணவு
----

இயற்கையில், எலிகள் பெரும்பாலும் தாவரவகைகள், தாவரங்களிலிருந்து கிடைக்கும் பழங்கள் அல்லது தானியங்களை உண்ணும். இருப்பினும், எலிகள் நகர்ப்புறங்களில் அங்குள்ள நிலைக்கு நன்கு பொருந்தி வாழ்கின்றன. இப்பகுதிகளில் கிடைக்கும், கிட்டத்தட்ட அனைத்து வகையான உணவு கழிவுகளையும் சாப்பிடுவதாக அறியப்படுகின்றன. வளரிடங்களில் உள்ள எலிகள் பொதுவாக வணிக ரீதியாக கிடைக்ககூடிய உணவுகளை உண்ணுகின்றன. இந்த உணவுகள் ஊட்டச்சத்து நிறைந்தவை, ஆனால் இத்துடன் இவைகளுக்கு பல வகையான காய்கறிகளும் தேவை.
பெரும்பாலான எலிகள் பாலாடைக்கட்டியினை உணவாக உண்பதில்லை, ஆனால் வேறு எவ்வித உணவும் இல்லையெற்றால்தான் பாலாடைக் கட்டியினைச் சாப்பிடும்.

உணர்ச்சி
--------

மாக்ஸ் பிளாங்க் நரப்பியல் நிறுவன ஆராய்ச்சியாளர்கள் எலிகள் பலவிதமான முகபாவனைகளைக் கொண்டிருப்பதை உறுதிப்படுத்தியுள்ளனர். இன்பம், வெறுப்பு, குமட்டல், வலி ​​மற்றும் பயம் போன்ற பழக்கமான மனித உணர்ச்சிகளைக் கண்டறிய அவர்கள் இயந்திரத்தின் உதவியுடன் இதனை உறுதிப்டுத்தினர்.

மேற்கோள்கள்
-----------

1. ↑  "Rodent". Encyclopedia Britannica. 19 சூலை 2015 அன்று பார்க்கப்பட்டது.
[*தொடர்பிழந்த இணைப்பு*]
2. ↑  "Mouse Info". 15 August 2016 அன்று பார்க்கப்பட்டது.
3. ↑  "Do mice really love cheese?". *HowStuffWorks* (ஆங்கிலம்). 2015-04-15. 2020-02-27 அன்று பார்க்கப்பட்டது.
4. ↑  "What Kind of Food Should Your Pet Mouse Eat?". *The Spruce Pets* (ஆங்கிலம்). 2022-06-19 அன்று பார்க்கப்பட்டது.
5. ↑  "The facial expressions of mice". *Max-Planck-Gesellschaft*. 2 April 2020.
6. ↑  "The face of a mouse reveals its emotions: study". *Phys.org* (ஆங்கிலம்). 2 April 2020.
7. ↑  "Mice have facial expressions, AI finds" (Video). *Amaze Lab* (ஆங்கிலம்). 3 April 2020.
**ஹூட்டு இனக்குழு**, பெரும்பாலும் ருவாண்டா, புரூண்டி ஆகிய நாடுகளில் வாழும் மத்திய ஆபிரிக்க இனக்குழுக்களுள் ஒன்றாகும்.

மக்கள்தொகைப் புள்ளிவிபரங்கள்
----------------------------

ஹூட்டுக்கள் புரூண்டியிலும் ருவாண்டாவிலும் உள்ள மூன்று இனக்குழுக்களுள் பெரும்பான்மையினர் ஆவர். ஐக்கிய அமெரிக்கப் புலனாய்வு நிறுவனம் வெளியிடும் தகவலின்படி, ருவாண்டாவில் 84% மக்களும், புரூண்டியில் 85% மக்களும் ஹூட்டுக்கள் ஆவர். எனினும், வேறு மூலங்களில் இது குறிப்பிடத்தக்க அளவில் வேறுபட்டும் காணப்படுகிறது. இந் நாடுகளில் வாழும் இன்னொரு இனக்குழுவான துட்சிகளுக்கும், இவர்களுக்கும் இடையில் உள்ள முரண்பாடுகள் முக்கியமாகச் சமூக வகுப்பு அடிப்படையிலானதே அன்றி, மொழி, தோற்றம், பண்பாடு ஆகியவற்றின் அடிப்படையில் ஆனதல்ல எனப்படுகின்றது.

தோற்றம்
-------

இவர்கள், சுமார் 11 ஆம் நூற்றாண்டளவில், இன்றைய சாட் நாட்டைச் சேர்ந்த பகுதிகளிலிருந்து, ஆபிரிக்கப் பேரேரிப் பகுதிகளுக்கு வந்து சேர்ந்தனர். ஏற்கனவே அங்கு வாழ்ந்துவந்த துவா பிக்மிகளை விரட்டிவிட்டு அப்பகுதியில் குடியேறிய அவர்கள், பல சிறிய அரசுகளை அமைத்துக்கொண்டு அப்பகுதியில் ஆதிக்கம் செலுத்தினர். இந்நிலை, துத்சிக்கள் அப்பகுதிக்கு வரும்வரை நீடித்தது. துத்சி, ஹூட்டுக்களின் முரன்பாடுகளை விளக்கும் கோட்பாடுகள் பல உள்ளன. அவற்றுள் ஒன்று, துத்சிக்கள் ஹாமிட்டிய மக்கள், 15 ஆம், 18 ஆம் நூற்றாண்டுகளுக்கு இடைப்பட்ட காலப் பகுதியில் இன்றைய எதியோப்பியப் பகுதிகளிலிருந்து தெற்கு நோக்கிப் புலம் பெயர்ந்த அவர்கள், ஹூட்டுக்கள், துவா பிக்மிகள் ஆகியோர் மீது மேலாதிக்கம் செலுத்தினர். இன்னொரு கோட்பாடு ஹூட்டுக்களும், துத்சிகளும் ஓரின மக்கள் என்றும், செர்மானிய, பெல்ஜியக் குடியேற்றவாதிகளினால் பிரித்து ஆளப்பட்டவர்கள் என்றும் கூறுகிறது. ருவாண்டா தேசிய ஒற்றுமையை ஆதரிப்பவர்கள் மத்தியில் இக் கோட்பாட்டுக்குச் செல்வாக்கு உள்ளது. எனினும் இது ஒரு வரலாற்றுத் திரிபாக இருக்கலாம் என்னும் கருத்தும் உண்டு.
**இடையன்குடி**, தமிழ் நாட்டின், திருநெல்வேலி மாவட்டத்திலுள்ள இடையன்குடி ஊராட்சியில் அமைந்துள்ள ஒரு கிராமம் ஆகும். இவ்வூர் திசையன்விளைக்கும், உவரிக்கும் நடுவில் அமைந்துள்ளது. இந்த கிராமம் 18 ஆம் நூற்றாண்டில் ராபர்ட் கால்டுவெல் என்பவரால் உருவாக்கப்பட்டது. இடையன்குடிக்கு அருகில் உள்ள தொடருந்து நிலையம் நாங்குநேரி ஆகும். இவ்வூருக்கு அருகில் உள்ள விமான நிலையம் தூத்துக்குடி வானூர்தி நிலையம் ஆகும். இடையன்குடிக்கு வடமேற்கே 40 மைல் (65 கி.மி) தொலைவில் திருநெல்வேலி நகரம் அமைந்துள்ளது. இவ்வூர் உத்தமர் காந்தி விருதை 2008-இல் பெற்றது.

இவ்வூரில் பெரும்பாலான மக்கள் கிறித்துவ மதத்தைச் சேர்ந்தவர்கள் என்பது குறிப்பிடத்தக்கது. இவ்வூரின் மிக அருகில் வங்காள விரிகுடா அமைந்துள்ளதால், இங்கு வானிலை குளிர்ச்சியாக இருக்கும்.

தூய திரித்துவ ஆலயம்
-------------------

**இடையன்குடி தூய திரித்துவ ஆலயம்**
இடையன்குடியின் மையப் பகுதியில் அமைந்துள்ள **தூய திரித்துவ ஆலயம்** , இவ்வூரின் அடையாளமாகக் கருதப்படுகிறது. இந்த ஆலயம் ராபர்ட் கால்டுவெல் அவர்களால் கட்டப்பட்டது. இந்த ஆலயத்தை **கோதிக்** (இந்தோ - கிரேக்க முறை) கட்டடக்கலை அமைப்பில் வடிவமைத்துள்ளனர். இவ்வாலயம் 1880-ஆம் ஆண்டு சூலை 6 ஆம் தேதி திறக்கப்பட்டது. இவ்வூரைச் சுற்றியுள்ள பெரும்பாலான நிலங்கள் தேவாலயத்திற்கு சொந்தமானது.

ராபர்ட் கால்டுவெல்லும் இடையன்குடியும்
-------------------------------------

**ராபர்ட் கால்டுவெல்**
திராவிட மொழிகளின் தந்தையாக கருதப்படும் ராபர்ட் கால்டுவெல் தன் வாழ்நாளின் பெரும் பகுதியை இவ்வூரில் மதபோதகராகக் கழித்தார். இவர் அயர்லாந்து நாட்டைச் சேர்ந்தவர். சமயப்பற்றின் காரணமாக, கிறித்துவ மதம் பரப்பும் அமைப்பு (மிஷினரி) ஒன்றில் சேர்ந்தார். தொடர்ந்து கிறித்துவ மதம் பரப்ப இந்தியா வந்த இவர், இவ்வூரில் தங்கி கிறித்துவ மதத்தை பரப்பினார்.

ராபர்ட் கால்டுவெல் மறைந்த பிறகு, அவருடைய கல்லறை, அவர் கட்டிய தூய திரித்துவ ஆலயத்தின் திருவறையில் உள்ளது. தமிழுக்கு அவர் செய்த தொண்டைப் போற்றும் விதமாக, தமிழக அரசு இடையன்குடியிலுள்ள கால்டுவெல் வாழ்ந்த இல்லத்தை நினைவிடமாக்கி பராமரித்து வருகிறது. .

கல்வி
-----

கால்டுவெல் நூற்றாண்டு நினைவு மேல்நிலைப்பள்ளி இக்கிராமத்தில் உள்ள குழந்தைகளின் கல்வித் தேவைகளைப் பூர்த்தி செய்கிறது. இருப்பினும், பலர் வெளியூர்களில் உள்ள பள்ளிகளுக்குச் செல்கிறார்கள். மாணவர்களுக்குச் செவிலியர் பணிக்குப் பயிற்சியளிப்பதற்காக, ஒரு நர்சிங் கல்லூரி இங்கு உள்ளது.

மேற்கோள்கள்
-----------

1. ↑  Staff (2008-12-19). "15 பஞ்சாயத்துக்களுக்கு உத்தமர் காந்தி விருது". *tamil.oneindia.com*. 2021-05-20 அன்று பார்க்கப்பட்டது.
2. ↑  "Caldwell 's memorial house".
**ஏரிமலை** (*Erimalai*) என்பது இந்தியாவின், தமிழ்நாட்டின், தருமபுரி மாவட்டம், பென்னாகரம் ஊராட்சி ஒன்றியம், வட்டுவனஅள்ளி ஊராட்சிக்கு உட்பட்ட ஒரு மலை கிராமம் ஆகும்.

அமைவிடம்
--------

இந்த ஊரானது பென்னாகரத்தில் இருந்து 10 கிலோமீட்டர் தொலைவிலும், மாவட்டத்தின் தலைநகரான தருமபுரியில் இருந்து 28 கிலோமீட்டர் தொலைவிலும், மாநிலத் தலைநகரான சென்னையில் இருந்து 312 கிலோமீட்டர் தொலைவிலும் உள்ளது.

பிற தகவல்கள்
------------

இந்த மலை கிராமமானது கடல் மட்டத்தில் இருந்து சுமார் 1100 அடி உயரத்தில் உள்ளது. மேலும் மலையடிவாரத்தில் இருந்து ஏழு கிலோ மீட்டர் தொலைவில் உள்ளது. இங்கு சுமார் 150 இருளர் இன மக்கள் வாழ்ந்து வருகின்றனர். இந்த மலைக் கிராமத்துக்குச் செல்ல சாலை வசதி கிடையாது. அதனால் ஏழு கிலோமீட்டர் நடந்தே செல்லவேண்டியுள்ளது. இதனால் தேர்தலின்போது இந்த மலை கிராமத்துக்கு வாக்குப் பதிவு இயந்திரங்கள் கழுதை மேல் பொதி ஏற்றப்பட்டு கொண்டு செல்வது வழக்கம். தங்களுக்கு சாலை வசதி உள்ளிட்ட வசதிகளை ஏற்பட்டுத்தித் தரவேண்டி இக்கிராம மக்கள் பல்லாண்டுகளாக கோரிவருகின்றனர். இக்கோரிக்கையை வலியுறுத்தி 2021 தமிழ்நாடு சட்டமன்றத் தேர்தலில் முழுமையாக தேர்தலைப் புறக்கணிப்பதாக என முடிவெடுத்தனர். அதிகாரிகள் இவர்களை சமாதானப்படுத்திய நிலையில் நான்கரை மணி நேர தாமத்திற்குப் பிறகு வாக்குப்பதிவு தொடங்கியது.

மேற்கோள்
--------

1. ↑  தருமபுரி அருகே எவ்வித அடிப்படை வசதியுமின்றி தவிக்கும் மலைவாழ் மக்கள், செய்தி, நியூஸ் 18, 2020 பிப்ரவரி 10
2. ↑  தொடர்ந்து தேர்தல் புறக்கணிப்பில் ஈடுபட்ட தருமபுரி மலை கிராம மக்கள், செய்தி இந்து தமிழ், 2021 ஏப்ரல் 6
**அர்வாரி ஆறு** (*Arvari River*) இந்திய மாநிலமான ராஜஸ்தானில் உள்ள ஒரு சிறிய ஆறு. 90 கிமீ நீளமான இந்த ஆறு, ராஜஸ்தானின் ஆல்வர் மாவட்டத்தின் வழியாக பாய்கிறது. இந்த ஆறு 60 ஆண்டுகளுக்கு உலர்ந்த நிலையில் இருந்த பிறகு, இது 1990 ல் புதுப்பிக்கப்பட்டது. ராஜேந்திர சிங் நிர்வகிக்கும் தருண் பாரத் சங்கத்தின் உதவியுடன் பானோட்டா-கொலிலா கிராமத்தில் உள்ள மக்கள், ஆறு உருவாகும் இடத்தில் தடுப்பணையை 1986 ஆம் ஆண்டு உருவாக்கினர். அதைத் தொடர்ந்து ஆற்றோட்டப் பாதையினோரமான கிராம மக்களும் தடுப்பணைகளைக் கட்டினர். அணைகள் எண்ணிக்கை 375 ஐ எட்டியபோது, 1990 ஆம் ஆண்டில் மீண்டும் ஆறு ஓடத் தொடங்கியது. 60 ஆண்டுகளுக்கு மேலாக உலர்ந்த நிலையில் இருந்த பாேதும், 1995 ஆம் ஆண்டிலிருந்து அது வற்றாத நதியாக மாறியது. இந்த ஆற்றிற்கு 2004 ஆம் ஆண்டின் 'சர்வதேச நதி பரிசு' வழங்கப்பட்டது. 2000 மார்ச்சில் அப்போதைய ஜனாதிபதி கே. ஆர். நாராயணன் "டவுன் டூ பூமி" என்ற தலைப்பை வழங்கினார். ராஜேந்திர சிங்கிற்கு 2001 ஆம் ஆண்டில் மாக்சேசே விருது வழங்கப்பட்டது.

சான்றுகள்
---------

1. ↑  "Charles lauds the `water warriors'". The Hindu. Nov 3, 2003. Archived from the original on நவம்பர் 17, 2003. .
2. ↑  "The water man of Rajasthan". Frontline (magazine), Volume 18 - Issue 17. Aug 18–31, 2001.
3. ↑  "Biography of Rajendra Singh" (PDF). Magsaysay Award website. 2001. 2012-09-15 அன்று மூலம் (PDF) பரணிடப்பட்டது. 2017-07-07 அன்று பார்க்கப்பட்டது.
**வாலாஜாபாத் அபிதகுஜாம்பாள் சமேத அருணாசலேஸ்வரர் கோயில்** தமிழ்நாட்டில் காஞ்சிபுரம் மாவட்டம், வாலாஜாபாத் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் அருணாசலேஸ்வரர், அபித குஜாம்பாள் சன்னதிகளும், வீரபத்திரர், விநாயகர், ஐயப்பன், முருகன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. கார்த்திகை மாதம் தீபம் முக்கிய திருவிழாவாக நடைபெறுகிறது. பிரதோஷம் மாதம் பிரதோஷம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**நெப்போலியன் ஹில்** (*Napoleon Hill*, அக்டோபர் 26, 1883 - நவம்பர் 8, 1970) ஓர் அமெரிக்க எழுத்தாளர். இவரது மிகவும் பிரபலமான திங்க் அண்ட் க்ரோ ரிச் (1937), எல்லா காலத்திலும் சிறந்த விற்பனையான புத்தகங்களுள் ஒன்றாக உள்ளது. 1970 இல் ஹில் இறந்த நேரத்தில், திங்க் அண்ட் க்ரோ ரிச் 20 மில்லியன் பிரதிகள் விற்றிருந்தது. இவரது முதல் புத்தகம் 'தி லா ஆஃப் சக்சஸ்' 1928-ஆம் ஆண்டில் வெளியானது.

ஹில் தனது சொந்த அனுபவங்களினூடாக நம்பிக்கை தரும் கருத்துக்களை வழங்கியுள்ளார். 1933 ஆம் ஆண்டு தொடங்கி 1936 ஆம் ஆண்டு வரையில் நெப்போலியன் ஹில் அமெரிக்க முன்னாள் அரசுத்தலைவர் பிராங்க்ளின் ரூசவெல்ட்டின் ஆலோசகராகவும் பணியாற்றியுள்ளார். மனிதனின் மனதில், "அடையமுடியும் என்ற நம்பிக்கை தோன்றிவிட்டால் எதையும் அடையமுடியும்" என்பது ஹில்லின் தனித்தன்மை வாய்ந்த அடையாளமாக காணப்பட்டது. எவ்வாறு சாதிப்பது எவ்வாறு சராசரி நபர்களை வெற்றி சென்றடைகிறது உள்ளிட்ட சூத்திரங்கள் இவரது புத்தகங்களில் கருவாக காணப்பட்டன.

வாழ்க்கையும் தொழிலும்
---------------------

தென்மேற்கு வர்ஜீனியாவிலுள்ள, பவுண்டு அப்பால்சியன் நகரத்திற்கு வெளியே ஒரு சிறிய அறையில்தான் நெப்போலியன் ஹில் பிறந்தார். ஹில் ஒன்பது வயது சிறுவனாக இருக்கும்போது அவரது தாய் இறந்தார். அதன் பின்னர் இரண்டு வருடங்களில் அவரது தந்தை மறுமணம் செய்துகொண்டார்.ஹில் தனது 13 வது வயதிலேயே மிகுந்த அறிவாற்றல் மிக்கவராக 'மலை நிருபரென' வேர்ஜீனியா பகுதியில் இயங்கிவந்த உள்ளூர் பத்திரிகையில் எழுத ஆரம்பித்தார். அவர் சட்டகல்லூரியில் நுழைய நிருபர் தொழில் பண ரீதியில் உதவியது, எனினும் குறுகிய காலத்தில் ஹில் பணப்பிரச்சினை காரணமாக சட்டக்கல்லூரி படிப்பை கைவிட்டார்.

மேற்கோள்கள்
-----------

1. ↑  AP, November 10, 1970, 'Grow Rich' Author Dies
[*தொடர்பிழந்த இணைப்பு*]
2. ↑  Chang, Larry (2006). *Wisdom for the Soul*. Gnosophia Publishers. பக். 514. பன்னாட்டுத் தரப்புத்தக எண்:978-0-9773391-0-5.. பார்த்த நாள்: 2014-09-10.
3. ↑  Hill, Napoleon (1937). *Think and Grow Rich*. Chicago, Illinois: Combined Registry Company. பன்னாட்டுத் தரப்புத்தக எண்:1-60506-930-2.. There is a similar quote regarding Thomas Edison on page 230. 
[*தொடர்பிழந்த இணைப்பு*]
4. ↑  About Napoleon Hill பரணிடப்பட்டது 2011-07-27 at the வந்தவழி இயந்திரம், The Napoleon Hill Foundation.
5. ↑  Michael J. Ritt *A Lifetime of Riches*, p. 23, Dutton Book, 1995 ISBN 978-0-525-94146-0
**ஐரோப்பிய கால்பந்து சங்கங்களின் ஒன்றியம்**  (*Union of European Football Associations*, பிரெஞ்சு மொழி: *Union des Associations Européennes de Football*, பரவலான இதன் சுருக்கம் **யூஈஎஃப்ஏ** ) ஐரோப்பாவில் கால் பந்தாட்டத்திற்கான நிருவாக அமைப்பாகும். 53 தேசிய கால்பந்து சங்கங்கள் இதில் அங்கம் வகிக்கின்றன. இந்த அமைப்பு ஐரோப்பாவின் தேசிய கால்பந்து சங்கங்களின் சார்பாக பன்னாட்டு விளையாட்டு அமைப்புகளில் சயல்படுகிறது. தவிர, தேசிய சங்கபோட்டிகளை நடத்துவதையும், பரிசுத்தொகைகள், ஊடக உரிமங்கள் மற்றும் பிற விதிமுறைகளைக் கட்டுப்படுத்துகிறது. யூஏஃபா ஐரோப்பிய சாம்பியன்ஷிப், யூஏஃபா தேசங்களின் லீகு, யூஏஃபா சாம்பியன்சு லீகு, யூஏஃபா யூரோப்பா லீகு, யூஏஃபா யூரோப்பா கான்ஃபரன்சு லீகு, யூஏஃபா சூப்பர் கோப்பை முதலிய போட்டிகளையும் நடத்தி வருகிறது. 

யூஈஃப்ஏ 1954ஆம் ஆண்டில் சுவிட்சர்லாந்தின் பாசல் நகரில் துவங்கியது. *எப்பெ சுவார்ட்சு* முதல் தலைவராகவும் *ஆன்றி டிலௌனய்* முதல் பொதுச் செயலாளராகவும் பணியாற்றினர். தற்போது தலைவராக முன்னாள் சுலோவேனிய காற்பந்து சங்க தலைவராக இருந்த அலெக்சாந்தெர் செஃபெரின் பணியாற்றுகிறார்.

மேலும் பார்க்க
--------------

* பன்னாட்டுக் கால்பந்து சங்கங்களின் கூட்டமைப்பு
* ஆசிய கால்பந்துக் கூட்டமைப்பு
* ஆப்பிரிக்க கால்பந்துக் கூட்டமைப்பு
* ஓசியானியா கால்பந்துக் கூட்டமைப்பு
* தென்னமெரிக்க கால்பந்துக் கூட்டமைப்பு
* வட, மத்திய அமெரிக்க மற்றும் கரீபியன் கால்பந்துக் கூட்டமைப்பு

மேற்கோள்கள்
-----------

1. 1 2
2. ↑
3. ↑  
"History – Overview". *uefa.com*. UEFA. 15 மார்ச்சு 2010 அன்று பார்க்கப்பட்டது. External link in `|work=` (உதவி))

வெளி இணைப்புகள்
---------------

விக்கிமீடியா பொதுவகத்தில்,  
 ***ஐரோப்பிய காற்பந்துச் சங்கங்களின் ஒன்றியம்***   
என்பதின் ஊடகங்கள் உள்ளன. 

* UEFA homepage
* Union of European Football Association, Soccerlens.com. Retrieved: 9 October 2010]
[செர்ன்: உலகளாவிய வலை தோன்றிய இடம்
1954ஆம் ஆண்டில் இந்த ஆய்வு மையத்தை நிறுவிய 12 உறுப்பு நாடுகள்  (வரைபட எல்லைகள் 1989படி)
நிறுவப்பட்டு 54 ஆண்டுகள் கடந்தநிலையில் இவ்வமைப்பின் உறுப்பினர்கள் 20 நாடுகளாக உயர்ந்துள்ளது.இவற்றில் 18 ஐரோப்பிய ஒன்றியத்தின் உறுப்பினர்களுமாவர்.
**ஐரோப்பிய அணு ஆராய்ச்சி நிறுவனம்**  (*European Organization for Nuclear Research*, பிரெஞ்சு மொழி: *Organisation européenne pour la recherche nucléaire*), பரவலாக **CERN** (/**[invalid input: 'icon']**ˈsɜːrn/; பிரெஞ்சு உச்சரிப்பு: ​[sɛʁn]), உலகின் மிகப்பெரும் துகள் இயற்பியல் ஆய்வகத்தை இயக்கும் நோக்குடன் பிராங்கோ-சுவிஸ் எல்லையில் (46°14′3″N 6°3′19″E﻿ / ﻿46.23417°N 6.05528°E﻿ / 46.23417; 6.05528) ஜெனீவாவின் வடமேற்கு சுற்றுப்புறத்தில் அமைக்கப்பட்டுள்ள ஓர் பன்னாட்டு நிறுவனமாகும். 1954ஆம் ஆண்டில் 12 ஐரோப்பிய நாடுகளுடன் துவக்கப்பட்ட இந்த நிறுவனத்தில் தற்போது இருபது ஐரோப்பிய நாடுகள் உறுப்பினர்களாக உள்ளன.

*செர்ன்* என்ற சொல்லாட்சி 2400 முழுநேர பணியாளர்களைக் கொண்டுள்ள ஆராய்ச்சி நிறுவனத்தைக் குறிப்பதோடன்றி 608 பல்கலைக்கழகங்களிலும் ஆராய்ச்சி மையங்களிலும் பணியாற்றும் 113 நாட்டினர்களடங்கிய 7931 அறிவியலாளர்களையும் குறிக்கும்.

செர்ன் ஆய்வகத்தின் முதன்மையான பங்காக உயராற்றல் இயற்பியல் ஆய்விற்கு தேவையான துகள் முடுக்கிகளையும் பிற கட்டமைப்பு வசதிகளை ஏற்படுத்தித் தருவதாகும். பல பன்னாட்டு கூட்டு முயற்சிகள் இந்த வசதிகளை பயன்படுத்தி ஆய்வுகளை மேற்கொண்டுள்ளன. உலகளாவிய வலையின் கருத்துருவாக்கம் இங்கேயே நிகழ்ந்தது. மெய்ரினில் அமைந்துள்ள மிகப்பெரும் கணினி மையம் ஆய்வுத் தரவுகளை அலசி பல ஆராய்ச்சி மையங்களிலும் கிடைக்குமாறு செய்கிறது.

செர்ன் மையங்கள். பன்னாட்டு வசதிகளாக, சுவிஸ் அல்லது பிரெஞ்சு அரசுகளின் கட்டுப்பாட்டில் இல்லை. இந்த நிறுவனத்திற்கு 2008ஆம் ஆண்டில் உறுப்பு நாடுகள் CHF 1 பில்லியன் (ஏறத்தாழ € 664 மில்லியன்) வழங்கியுள்ளன.[]

மேற்கோள்கள்
-----------

1. ↑  "CERN.ch". Public.web.cern.ch. 20 November 2010 அன்று பார்க்கப்பட்டது.
2. ↑  வார்ப்புரு:Openplaque

வெளியிணைப்புகள்
---------------

விக்கிமீடியா பொதுவகத்தில்,  
 ***CERN***   
என்பதின் ஊடகங்கள் உள்ளன. 

வார்ப்புரு:Wikipedia books

* Official website (public) பரணிடப்பட்டது 2011-12-27 at the வந்தவழி இயந்திரம்
* Official website (users)
* *CERN at 50*
* CERN Courier – International journal of high-energy physics
**நெப்டூனைட்டு** *(Neptunite)* என்பது KNa2Li(Fe2+,Mn2+)2Ti2Si8O24 என்ற மூலக்கூற்று வாய்ப்பாட்டால் விவரிக்கப்படும் சிலிக்கேட்டு வகைக் கனிமமாகும். மாங்கனீசு உலோகத்தின் அளவு அதிகரிக்கும்போது இதே கனிமம் மாங்கன்-நெப்டூனைட்டு என்ற கனிமத் தொடர்வரிசையை உருவாக்குகிறது. இக்கனிமத்தில் இடம்பெற்றுள்ள தைட்டானியம் உலோகத்தை வனேடியம் உலோகம் இடப்பெயர்ச்சி செய்தால் வாடாட்சுமைட்டு என்ற கனிமம் உருவாகிறது. 

வடக்கு கிரீன்லாந்தின் நர்சார்சுக் பகுதியில் பெக்மாடைட்டு என்ற அனற்பாறையில் 1893 ஆம் ஆண்டு நெப்டூனைட்டு முதலில் கண்டறியப்பட்டது. இது அமெரிக்காவின் கலிபோர்னியாவிலும் சான் பெனிட்டோ மாகாணத்திலுள்ள அடர்பச்சைநிறப் பாறைகளிலும் கிடைக்கிறது. கனடாவின் கியூபெக் மாகாணத்திலுள்ள இலாயர் புனித மலையிலும், சோவியத் உருசியாவின் கோலா தீபகற்பத்திலும் கூட நெப்டூனைட்டு கனிமம் கிடைக்கிறது.

இசுகாண்டிநேவிய மற்றும் ரோமானிய கடல்-கடவுளை அடிப்படையாகக் கொண்டு இக்கனிமத்திற்கு நெப்டூனைட்டு என்று பெயரிடப்பட்டது.

அமெரிக்க மணிக்கற்களியல் நிறுவனம் 11.78 காரட் நெப்டூனைட்டு கனிமத்தை இராமன் நிறமாலையியலில் அடையாளம் கண்டது.

அமெரிக்காவின் கலிபோர்னியாவிலுள்ள சான் பெனிட்டோ மாகாணத்தில் கிடைக்கும் நெப்டூனைட்டு படிகம் (அளவு 2.5 செ.மீ

மேற்கோள்கள்
-----------

1. 1 2  Mineral Handbook
2. 1 2  Mindat with location data
3. ↑  Webmineral
4. ↑  Cooper, Amy; Allen, Tara (Summer 2013). "Rare faceted neptunite". *Gems & Gemology* (Gemological Institute of America) **49** (2).. பார்த்த நாள்: April 18, 2019.
**ஆர். நந்தகோபால்** திருச்சி பாரத மிகுமின் நிறுவனத்தில் முதுநிலை வரைவாளராகப் பணியாற்றி விருப்ப ஓய்வு பெற்றவர். இவர் கிரிஜா மணாளன், கிரிஜானந்தா, சிடுமூஞ்சி, உம்மணாமூஞ்சி எனும் புனைப் பெயர்களில் தமிழில் வெளியாகும் பல அச்சு இதழ்களில் நகைச்சுவைத் துணுக்குகள், சிறுகதைகள், கட்டுரைகள், ஆன்மீகத் துணுக்குகள் போன்றவைகளை எழுதியிருக்கிறார்.

வெளியான படைப்புகள்
------------------

தமிழில் வெளியான அச்சு இதழ்களில் இவருடைய படைப்புகள் நகைச்சுவைத் துணுக்குகள்-1150, சிறுகதைகள்-210 (50% நகைச்சுவைக் கதைகள்), பொதுக் கட்டுரைகள்-12, ஆன்மீகக் கட்டுரைகள்-12 , கவிதைகள்-35 வெளியாகி இருக்கின்றன.

வெளியான இதழ்கள்
---------------

தினத்தந்தி, தினமலர், மாலை முரசு, மாலை மலர், காலைக்கதிர், தினகரன், தமிழ்முரசு ஆகிய நாளிதழ்களிலும், குமுதம், குமுதம் ஜங்க்ஷன், ஆனந்த விகடன், கல்கி, தேவி, ராணி, பாக்யா, தினத்தந்தி-குடும்பமலர், தினமலர்-வாரமலர், காலைக்கதிர்-வாரக்கதிர், தினகரன் -வசந்தம், தினகரன் அருள் ஆகிய வார இதழ்களிலும், மங்கை, மங்கையர் மலர், கோகுலம் கதிர், பெண்மணி, தங்கமங்கை, அமுதசுரபி ஆகிய மாத இதழ்களிலும், குமுதம் சினேகிதி, குமுதம் ஹெல்த், குமுதம் பக்தி ஸ்பெஷல், தேவியின் கண்மணி ஆகிய மாதமிருமுறை இதழ்களிலும், மேலும் தமிழில் வெளியாகி நின்று போன பல முன்னனி இதழ்களிலும் , சில சிற்றிதழ்களிலும் வெளியாகி இருக்கின்றன.

தற்போது இணையத்தில் வெளி வரும் இணைய இதழ்களில் திண்ணை, கீற்று, அதிகாலை, முத்துக்கமலம், அந்திமழை, இதயநிலா, தமிழோவியம், நிலாச்சாரல், அப்புசாமி, தமிழ்ச்சிகரம், வார்ப்பு ஆகிய இணைய இதழ்களில் வெளியாகி உள்ளது.

இலக்கிய அமைப்புகளின் பொறுப்புகள்
--------------------------------

1. செயலாளர், உலகத்தமிழ் எழுத்தாளர் சங்கம், திருச்சி மாவட்டக் கிளை.
2. செய்தித் தொடர்பாளர், திருச்சி மாவட்ட எழுத்தாளர் சங்கம்.
3. ஆசிரியர், தஞ்சாவூர் நகைச்சுவை மன்றத்தின் "மகிழ்ச்சி" நகைச்சுவை இதழ்
4. ஆசிரியர் குழு உறுப்பினர், தாழம்பூ இதழ்.

வலைத்தளங்கள்
------------

கிரிஜாமணாளன் சில நகைச்சுவை வலைத்தளங்களையும், சில கவிதை வலைத்தளங்களையும் துவக்கி நடத்தி வருகிறார்.

### நகைச்சுவைத் தளங்கள்

1. கிரிஜாமணாளன் - நகைச்சுவை
2. கிரிஜானந்தா-நகைச்சுவை
3. நகைச்சுவை-தோட்டம்

### கவிதைத் தளங்கள்

1. குறுந்தகவல் கவிஞர்கள் உலகம்
2. கவிதைகள்
3. திருச்சி கவிஞர்கள்
**யூஈஎஃப்ஏ ஐரோப்பிய கால்பந்தாட்டப் போட்டி** (*UEFA European Football Championship*) ஐரோப்பிய கால்பந்து சங்கங்களின் ஒன்றியம் கட்டுப்பாட்டில் ஐரோப்பிய தேசிய ஆண்கள் அணிகளுக்கிடையே நடத்தப்படும் சங்க கால்பந்தாட்ட போட்டி ஆகும். 1960ஆம் ஆண்டு முதல் நான்கு ஆண்டுகளுக்கு ஒருமுறை நடைபெறுகிறது. காற்பந்து உலகக்கோப்பையின் நான்காண்டு இடைவெளியின் நடுவில் அமையுமாறு ஒருங்கிணைக்கப்படுகிறது. துவக்கத்தில் இந்தப் போட்டி **யூஈஎஃப்ஏ ஐரோப்பிய நாடுகள் கோப்பை** என அழைக்கப்பட்டு வந்தது. 1968ஆம் ஆண்டு முதல் தற்போதைய பெயருக்கு மாற்றப்பட்டது. 1996ஆம் ஆண்டு போட்டிகளிலிருந்து குறிப்பிட்ட ஆண்டுப் போட்டிகள் "யூரோ 2012" என்ற வடிவில் பொருத்தமான ஆண்டுடன் அழைக்கப்படலாயின.

போட்டிகளுக்கு முன்னதாக அனைத்து அணிகளும் (ஏற்று நடத்தும் நாட்டின் அணி நீங்கலாக) தகுதிச் சுற்றில் பங்கேற்கின்றன. இந்தப் போட்டியில் வென்றவர்கள் பிபா நடத்தும் அடுத்த பிபா கூட்டமைப்பு கோப்பைப் போட்டியில் பங்கேற்க தகுதி பெறுகிறது; இருப்பினும் பங்கேற்பது கட்டாயமல்ல.

இதுவரை நடந்துள்ள 13 ஐரோப்பிய கால்பதாட்டப் போட்டிகளில் ஒன்பது வெவ்வேறான நாடுகள் வென்றுள்ளன. செருமனி நாட்டின் தேசிய அணி ஆறு இறுதியாட்டங்களில் பங்கேற்று மூன்று முறை வென்றுள்ளது. பிரான்சு மற்றும் இசுப்பானிய நாட்டு அணிகள் தலா இரண்டு முறை வென்றுள்ளன. ஒரு முறை மட்டுமே வென்ற மற்ற நாடுகள்: இத்தாலி, செக்கோசுலோவேக்கியா, நெதர்லாந்து, டென்மார்க், கிரீசு மற்றும் சோவியத் ஒன்றியம்

கடைசியாக நடந்த யூரோ 2008ஐ சுவிட்சர்லாந்தும் ஆத்திரியாவும் இணைந்து 2008இல் நடத்தின. இதில் இசுப்பானிய அணி செருமானிய அணியை 1-0 என்ற கணக்கில் வென்றது. அடுத்த ஐரோப்பிய கால்பந்தாட்டப் போட்டியை போலந்தும் உக்ரைனும் இணைந்து 2012ஆம் ஆண்டு சூன் 8, முதல் சூலை 1 வரை நடத்த உள்ளன.

மேற்கோள்கள்
-----------

1. ↑  "2005/2006 season: final worldwide matchday to be 14 May 2006". FIFA.com. 19 December 2004. 26 ஏப்ரல் 2015 அன்று மூலம் பரணிடப்பட்டது. ‎13 January ‎2012 அன்று பார்க்கப்பட்டது. Unknown parameter `|=` ignored (உதவி); Check date values in: `|accessdate=` (உதவி)
2. ↑  "UEFA EURO – History". ஐரோப்பிய காற்பந்துச் சங்கங்களின் ஒன்றியம். 10 January 2012 அன்று பார்க்கப்பட்டது.
3. ↑  "Football fixtures – Uefa 2012 European Championship (Poland & Ukraine)". *BBC Sport* (British Broadcasting Corporation). 4 September 2010. Archived from the original on 17 மே 2012.. பார்த்த நாள்: 10 January 2012.

வெளி இணைப்புகள்
---------------

* UEFA EURO official site at *uefa.com*.
* UEFA EURO – History at *uefa.com*.
**அல்கா அஜித்** (Alka Ajith) ( மலையாளம்: അൽക്കാ അജിത്‌ ) ஒரு இந்திய பின்னணி பாடகர் ஆவார். விஜய் தொலைக்காட்சியில் ஒளிபரப்பப்பட்ட தமிழ் மொழி இசை போட்டி உண்மை நிலைநிகழ்ச்சியான *ஏர்டெல் சூப்பர் சிங்கர் ஜூனியரின்* பருவம் 2 ஐ வென்றதில் மிகவும் பிரபலமானவர். அவருக்கு 2017 ஆம் ஆண்டில் ஜெய்சி அறக்கட்டளையின் சிறந்த பெண் பாடகர் விருது வழங்கப்பட்டது.

குடும்பம்
---------

எம்.பி. அஜித் குமார் மற்றும் கே.சஜிதா ஆகியோருக்கு அல்கா பிறந்தார். அவரது தந்தைவழி தாத்தா ஒரு குறிப்பிடத்தக்க பாடகர். அவரது தந்தை அஜித் குமார் ஒரு தொழில்முறை இசைக்கலைஞர் மற்றும் இசை அமைப்பாளர் ஆவார். அவர் அல்காவின் இசைக்குழுவான "சங்கீத் சாகர்" என்ற குழுவை நடத்துகிறார். அல்கா முதலில் தனது தந்தையிடமிருந்து இசையைக் கற்றுக்கொண்டார்.

இசை வாழ்க்கை
------------

### ஆரம்ப கால வாழ்க்கை

2000 ஆம் ஆண்டில் இரண்டரை வயதாக இருந்தபோது அல்கா பொது நிகழ்ச்சி ஒன்றில் தனது முதல் வெளிப்பாட்டைக் கொடுத்தார், அங்கு அவர் "சோல்ஜர்.... சோல்ஜர்" என்ற இந்தி மொழி பாடலைப் பாடினார். 2001 ஆம் ஆண்டில், அவர் சர்வதேச யுனெஸ்கோ கிளப் ஆஃப் ரெபல்லே (ஏபி) விருதையும் தங்கப் பதக்கத்தையும் வென்றார், மற்றும் 2002 ஆம் ஆண்டில், ரோட்டரி சர்வதேச சாதனை விருது மற்றும் தங்கப் பதக்கத்தை வென்றார்.

அவர் நான்கு வயதாக இருந்தபோது, தனது முதல் குரலிசைத் தொகுப்பான "ஐ லவ் மை இந்தியா" ஐ வெளியிட்டார். 2003 ஆம் ஆண்டில், அல்கா லிம்கா புக் ஆஃப் வேர்ல்ட் ரெக்கார்ட்ஸில் நுழைந்தார், மற்றும் புதுதில்லியில் பாரதீய கவுரவ் புராஸ்கர் பட்டத்தை வென்றார். 2003 ஆம் ஆண்டில், அவர் சவுபர்னிகா தீரம் மினி ஸ்கிரீன் விருதையும், தலசேரி த்ரிஷ்ய காலாவின் ஏடி உம்மர் விருதையும் வென்றார்.

ஏழு வயதை எட்டுவதற்கு முன்பு, அல்கா 5,000 இற்கும் மேற்பட்ட பாடல்களைப் பாடியுள்ளார், இவரால் 11 மொழிகளில் பாட முடியும். மேலும், இந்தியா முழுவதும் 500 க்கும் மேற்பட்ட இசை நிகழ்ச்சிகளை வழங்கியுள்ளார்.

### ஏர்டெல் சூப்பர் சிங்கர் ஜூனியர்

2010 இல், அல்கா ஏர்டெல் சூப்பர் சிங்கர் ஜூனியர், பருவம் 2-இல் இவர் வெற்றி பெறுவதற்கு முன்னதாக  விஜய் தொலைக்காட்சியால் 2009 முதல் நடத்தப்பட்டு வந்த உண்மை நிலை தமிழ் இசைப் போட்டியில் பங்கேற்று வந்தார். பிறகு 2010 ஆம் ஆண்டில் வெற்றியாளராக முடிசூட்டப்பட்டார்.

பின்னர் அவர் ஏர்டெல் சூப்பர் சிங்கர் 3, மற்றும் ஏர்டெல் சூப்பர் சிங்கர் ஜூனியர் 4 ஆகியவற்றில் விருந்தினர் கலைஞராக தோன்றினார்.

### பின்னணி பாடல்

அல்கா மம்மூட்டி நடித்த மலையான மொழித் திரைப்படமான "தி டிரெயின்" படத்தில் "சிறகெங்கு" எனத் தொடங்கும் பாடலைப் பாடியதன் மூலம் தனது முதல் திரைப்படப் பின்னணிப் பாடல் வாய்ப்பைப் பெற்றார். இது ஏர்டெல் சூப்பர் சிங்கர் ஜூனியர் (பருவம் 2) இன் மிகப்பெரும் இறுதிப்போட்டியில் பாடகர் ஸ்ரீனிவாஸால் அடையாளம் காணப்பட்ட பிறகு நடந்த நிகழ்வாகும்.

2008 ஆம் ஆண்டில், அவரது முதல் இசை ஆல்பமான *சக்கரமுத்து* வெளியிடப்பட்டது, அதில் அவர் 10 வயதில் பாடிய பாடல்கள் அடங்கும்.

குறிப்புகள்
-----------

1. ↑  "Kammatipaadam wins Jaycey foundation award". *The New Indian Express*. .
2. 1 2 3 4  "The Hindu : Small wonder". *தி இந்து*. 17 April 2004. Archived from the original on 27 செப்டம்பர் 2004.. பார்த்த நாள்: 18 June 2010.
3. ↑  "The Hindu : Kerala : Cynosure of all eyes". *தி இந்து*. 7 October 2005.. பார்த்த நாள்: 6 April 2015.
4. ↑  "Let the music begin! - The Hindu". *தி இந்து*. 14 May 2010.. பார்த்த நாள்: 6 April 2015.
பலவண்ணத் தீட்டுக்கோல்கள்
**வண்ணக்கட்டி** அல்லது **வண்ணத்தீட்டுக்கோல்** (*crayon*) என்பது ஒரு வண்ணக் குச்சி ஆகும். இது மெழுகு, கரி, சுண்ணாம்பு ஆகியவற்றை சேர்த்து செய்யப்பட்டது இது குழந்தைகள் வரைய அல்லது வண்ணம்தீட்ட பயன்படுத்தப்படும் பொருள் ஆகும்.

இவை விலை மலிவாகவும், நச்சுத் தன்மை அற்றதாகவும் (பென்சில் அல்லது பேனா பயன்படுத்தும் போது அதன் கூர்மைபோன்ற ஆபத்து அற்றது) உள்ளவை. வண்ணப்பூச்சுகள் செய்ய குறிப்பான் எழுதுகோல்களை விட எளிதானதாக உள்ளவை, மேலும் பலவேறு நிறங்களில் கிடைக்கக்கூடியது. இந்தப் பண்புகளால் மாணவர் மற்றும் தொழில்முறை கலைஞர்களால் பரவலாக பயன்படுத்தப்பட்டு வருகின்றது. கூடுதலாக சிறிய குழந்தைகள் வரைந்து பழக எளிதான பொருளாக உள்ளது.

தற்கால கிரேயான்களின் வரலாறு
---------------------------

அமெரிக்காவைச் சேர்ந்த சகோதரர்களான எட்வின் பின்னி, ஹெரால்டு ஸ்மித் ஆகியோர் சாயப்பொருள் தயாரிக்கும் நிறுவனத்தை நடத்திவந்தனர். இவர்கள் நிறுவனத்தில் இரண்டு நிறங்களில் கிரேயான்கள் தயாரிக்கப்பட்டு வந்தன. சிவப்பு கிரேயான்கள் வண்ணம் பூசவும், கறுப்பு கிரேயான்கள் டயர் என்னும் வட்டகைகளுக்கு வண்ணம் சேர்ப்பதற்கும் பயன்படுத்தப்பட்டுவந்தது. 1900ஆம் ஆண்டில் இவர்கள் பென்சில்கள் தயாரித்து விற்கத் துவங்கினர். ஒரு நாள் அவர்கள் பெனிசில் விற்பனை பொருட்டு ஒரு பள்ளிக்குச் சென்றனர். அங்கு கிரேயான்களைக் கொண்டு சிறுவர்கள் படம் வரைந்து வண்ணம் பூசிக்கொண்டிருந்தார்கள். அது சிறுவர்களுக்கு கடினமாக இருப்பதையும், அந்த வண்ணக் கிரேயான்கள் நச்சுத்தன்மை கொண்டுள்ளதையும் கண்டு குழந்தைகளுக்கு எளிதாகவும், நச்சுத்தன்மை அற்றதாகவும் இருக்கும்வகையில் கிரேயான்களை தயாரிக்கும் முயற்சியில் ஈடுபட்டனர். இதனால் 1903இல் இப்போது உள்ள மாதிரியான கிரேயான்களான அவை விற்பனைக்கு வந்தன.

பெயர் காரணம்
------------

பின்னியின் மனைவி ஆலிஸ்தான் இந்த வித்தியாசமான கலர் பென்சிலுக்குக் கிரேயான் என்று பெயர் சூட்டியவர். சாக்பீஸ் போன்று இதன் வடிவம் இருப்பதால் இதற்கு அந்தப் பெயர் சூட்டப்பட்டது. கிரேயான் என்பது பிரெஞ்சு சொல். சாக்பீஸுக்கு பிரெஞ்சு மொழியில் கிரை என்று பெயர். ஓலா என்றால் எண்ணெய். இந்த இரண்டு வார்த்தைகளையும் சேர்த்துதான் கிரேயானோ அல்லது கிரேயான் என்ற பெயரை ஆலிஸ் உருவாக்கினார்.

மேற்கோள்கள்
-----------

1. ↑   *The Official Gazette of the United States Patent Office*. **Vol 105**. Washington, DC: Government Printing Office. Jul–Aug 1903. பக். 968. .
**நெப்போலியன் திறப்பு** (*Napoleon Opening*) என்ற சதுரங்க திறப்பு ஆட்டம் பின் வரும் வழக்கத்திற்கு மாறான நகர்வுகளுடன் தொடங்குவதாக அடையாளப்படுத்தப்படுகிறது.

1. e4 e5
2. Qf3
வேவார்டு ராணி தாக்குதல் திறப்பு ஆட்டம் போல (2.Qh5), வெள்ளை மாணவகன் முற்றுகை நம்பிக்கையுடன் (2.Qf3 Nc6 3.Bc4 Bc5?? 4.Qxf7#), ஆனால் பொறியிலிருந்து கருப்பு எளிதாக தப்பிக்க முடியும்.

வரலாறு
------

பிரான்சு நாட்டு பேரரசர் நெப்போலியன் போனபார்ட்டு நினைவாக இத்திறப்புக்கு நெப்போலியன் திறப்பு என்று பெயரிடப்பட்டது. நெப்போலியன் சதுரங்க விளையாட்டின் மீது ஆழ்ந்த காதல் கொண்டிருந்தார். ஆனால் இவர் ஒரு சாதாரண சதுரங்க விளையாட்டு வீர்ர் ஆவார். 19 ஆம் நூற்றாண்டின் மையப்பகுதியிலிருந்து இப்பெயர் பயன்பாட்டிற்கு வந்தது .1809 ஆம் ஆண்டில் நடைபெற்ற ஒரு போட்டியில் இவர் இவ்வகையான திறப்புடன் ஆட்டத்தைத் தொடங்கி விளையாடினார். எதிர்த்து விளையாடிய தானியங்கி சதுரங்க விளையாட்டு இயந்திரம் (தி டர்க்) டர்க்கிடம் தோற்றுப்போனார். சதுரங்க மாசுட்டர் யோகான் ஆல்கேயர் இந்த இயந்திரத்தை அப்போது உருவாக்கியிருந்தார். 
நெப்போலியனின் மனைவியும் மகாராணியுமான யோசுப்பீனையும் அவருடைய இழிவான துரோகத்தையும் கூட இப்பெயர் இலெசாக கோடிட்டு காட்டுவதாகவும் கொள்ளலாம் ref>Napoleon Himself, 2005, John Schneider</ref>. நெப்போலியனால் அவருடைய மனைவியை வீட்டிலேயே வைத்திருக்க முடியாத இயலாமையைச் சுட்டுவதாகவும் கொள்ளலாம்.

மதிப்பீடு
---------

நெப்போலியன் திறப்புடன் விளையாடுவது ஒரு வலுவற்ற தொடக்கமாக கருதப்படுகிறது. ஏனெனில் இங்கு உரிய காலத்திற்கு முன்னரே வெள்ளை ராணி வெளியில் வந்து தாக்குதலில் ஈடுபடுகிறது. ராசாவின் பக்க்க் குதிரையின் முன்னேற்றத்திற்கு பேருதவி புரியும் சதுரத்தை இது பறிக்கிறது. வேவார்டு ராணி தாக்குதல் திறப்பு ஆட்டத்துடன் ஒப்பிடுகையில் வேவார்டு ராணியின் தாக்குதலில் விசையும் வலிமையும் அதிகமாக உள்ளது.. 

—2.Qh5 நகர்வினால் கருப்பு ஆட்டக்காரர் முதலில் தன்னுடைய e-சிப்பாயை பாதுகாக்க வேண்டிய தேவை ஏற்படுகிறது. (வழக்கமாக 2...Nc6 நகர்வு), பின்னர் 3.Bc4 என்ற வெள்ளையின் நகர்வு, பின்னர் கருப்பை (3...g6 என்ற விலாமடிப்புத் தேர் நகர்வை செய்ய வலியுறுத்துகிறது. 3...Qe7 என்ற வலிய தாக்குதல் நகர்வு வெள்ளை அமைச்சரின் 3.Bc4 நகர்வின் நோக்கத்தை தடுக்கிறது. அல்லது 3...Qf6 என்ற கருப்பு ராணியின் நகர்வினால் குதிரையின் முன்னேற்ரத்திற்கு உதவியாக இருக்கும் f6 சதுரம் பறிக்கப்படுவதும் தடுக்கப்படுகிறது. 2.Qf3 என்ற வெள்ளையின் நகர்வினால் கருப்பு காய்களுடன் விளையாடுபவருக்கு எந்தவிதமான இடையூறும் ஏற்படுவதில்லை.

மேற்கோள்கள்
-----------

1. ↑  Murray, H.J.R. *A History of Chess* (London: Oxford University Press), 1913, p. 877.
2. ↑  Winter, Edward (1998 with updates). "Napoleon Bonaparte and Chess by Edward Winter". 18 January 2013 அன்று பார்க்கப்பட்டது. Check date values in: `|date=` (உதவி)
3. ↑  Murray, H.J.R. *A Short History of Chess* (London: Oxford University Press), 1963 posthumously, p. 79.

புற இணைப்புகள்
--------------

* Napoleon vs. The Turk, Schönbrunn Palace, 1809
**குவைத்தி தினார்** அல்லது குவைத் தினார் (அரபி: دينار, ISO 4217 குறியீடு *KWD*) என்பது குவைத் நாட்டு நாணயமாகும். ஓரு தினார் என்பது 1000 பில்சுகளாகும். குவைத் தினார் உலகின் அதிக மதிப்புடைய நாணய அலகாக உள்ளது.

வரலாறு
------

கல்ப் ரூபாய்க்கு மாற்றாக 1961 ல் தினார் அறிமுகப்படுத்தப்பட்டது. ஆரம்பத்தில் ஒரு பவுண்டு ஸ்டெர்லிங்க்கு இணையான மதிப்பை கொண்டிருந்தது. ஒரு ரூபாய் 1 சில்லிங் 6 பென்சு க்கு இணையாக இருந்தபோது, தினார் மதிப்பு 13⅓ ரூபாய்களாக இருந்தது.

  

ஈராக் 1990ல் குவைத்தை ஆக்ரமிப்பு செய்தபோது ஈராக்கி தினார் குவைத் தினாருக்கு மாற்றாக இருந்ததுடன், அதிக அளவிலான வங்கித் தாள்கள் ஆக்ரமிப்பு படைகளால் களவாடப்பட்டிருந்தன. ஆக்ரமிப்பு படை தோற்கடிக்கபட்டப் பின் குவைத் தினார் மறுபடியும் நாட்டின் நாணயமாக அறிவிக்கப்பட்டு புதிய வங்கித் தாள்கள் அறிமுகப்படுத்தப்பட்டன. திருடப்பட்ட பழைய வங்கித் தாள்கள் செல்லாதவையாக அறிவிக்கப்பட்டன.

நாணயங்கள்
---------

கீழுள்ள நாணயங்கள் முதலில் 1961ல் அறிமுகப்படுத்தப்பட்டது

* 1 பில்சு (No longer issued)
* 5 பில்சு
* 10 பில்சு
* 20 பில்சு
* 50 பில்சு
* 100 பில்சு

வெளியிணைப்புகள்
---------------

* வங்கித்தாள்களின் படம் பரணிடப்பட்டது 2010-07-11 at the வந்தவழி இயந்திரம்
கண் ஒரு புள்ளியிலிருந்தான எல்லா ஒளிக்கதிக்களையும் சேகரித்து விழித்திரையில் உள்ள விம்பத்தின் ஒத்த புள்ளியில் குவியச் செய்கிறது.
பகுதி குவிநிலையில் உள்ள விம்பம். பெரும்பாலான பகுதிகள் பல்வேறு அளவிலான குவியாநிலையில் உள்ளன.
வடிவ ஒளியியலில், **குவியம்** என்பது ஒரு பொருளிலிருந்து வரும் ஒளிக்கற்றைகள் குவியும் புள்ளி ஆகும். கருத்துரு அடிப்படையில் குவியம் என்பது ஒரு புள்ளி எனினும், உண்மையில் குவியத்துக்கு இட அளவு உண்டு. இது தெளிவில் வட்டம் (blur circle) எனப்படும். இந்தச் சீர்மையற்ற குவிதல் ஒளியியல் பிறழ்ச்சியினால் ஏற்படக்கூடும். குறிப்பிடத்தக்க அளவில் பிறழ்ச்சி இல்லாவிட்டால், மிகச் சிறிய அளவான ஏரி வட்டு (Airy disc) எனப்படும் தெளிவில் வட்டம் உருவாகும். இது ஒளியியல் தொகுதியின் ஒளி உட்செல்லும் துளையினால் ஏற்படும் ஒளி விலக்கத்தினால் (diffraction) உருவாகிறது. துளையின் விட்டம் பெரிதாகும்போது பிறழ்ச்சியும் அதிகரிக்கும்.

**முதன்மைக் குவியம்** அல்லது **குவியப் புள்ளி** என்பது ஒரு சிறப்புக் குவியம் ஆகும்.

* ஒரு வில்லை, அல்லது கோள அல்லது பரவளைவு ஆடிக்கு, அவற்றின் அச்சுக்கு இணையாகச் செல்லும் இணை ஒளிக்கதிர்கள் குவியும் இடமே இது. ஒளி ஒரு வில்லையின் இரண்டு பக்கங்களினூடாகவும் உட்செல்ல முடியும் என்பதால், ஒரு வில்லைக்கு பக்கத்துக்கு ஒன்றாக இரண்டு குவியப் புள்ளிகள் இருக்கும்.

மேற்கோள்கள்
-----------

1. ↑  "Standard Microscopy Terminology". *University of Minnesota Characterization Facility website*. 2008-03-02 அன்று மூலதளத்திலிருந்து பரணிடப்பட்டது எடுக்கப்பட்டது. 2006-04-21 அன்று பார்க்கப்பட்டது.
மை தீட்டிக் கண்ணை அழகுபடுத்துவது போலப் பாட்டுக்கு ஒலி-வண்ணம் (tonal colour) கொடுத்துப் பாடலை அழகு படுத்துவது **வண்ணம்**.
இதனை வடநூலார் சந்தம் என்பர். தொல்காப்பியர் கூறும் செய்யுள் உறுப்புகள் 34-இல், வண்ணமும் ஒன்று. அது 20 வகை.

தொல்காப்பியர் குறிப்பிடும் வண்ணங்கள்
------------------------------------

1. பாஅ வண்ணம்
2. தாஅ வண்ணம்
3. வல்லிசை வண்ணம்
4. மெல்லிசை வண்ணம்
5. இயைபு வண்ணம்
6. அளபெடை வண்ணம்
7. நெடுஞ்சீர் வண்ணம்
8. குறுஞ்சீர் வண்ணம்
9. சித்திர வண்ணம்
10. நலிபு வண்ணம்
11. அகப்பாட்டு வண்ணம்
12. புறப்பாட்டு வண்ணம்
13. ஒழுகு வண்ணம்
14. ஒரூஉ வண்ணம்
15. எண்ணு வண்ணம்
16. அகைப்பு வண்ணம்
17. தூங்கல் வண்ணம்
18. ஏந்தல் வண்ணம்
19. உருட்டு வண்ணம்
20. முடுகு வண்ணம்

வண்ண வகைகள்
-----------

இது இருபது வகைப்படும் என்று தொல்காப்பியர் குறிப்பிட்டுள்ளார்.

* குறில்,நெடில் எழுத்துக்களால் வகைபடுபவை வருமாறு;-

இவ்வண்ணங்களுள்,

1. குறுஞ்சீர் வண்ணம்
2. நெடுஞ்சீர் வண்ணம்
3. சித்திர வண்ணம் என்றழைக்கப்படும்.

இவை மூன்றும், குறில், நெடில் எழுத்துகள் பாடல்களின் இடம்பெறும் நிலையை வைத்துப் பெயரிடப்படுகின்றன.

### குறுஞ்சீர் வண்ணம்

குறில் எழுத்துகள் மிகுதியாகப் பயின்று வருவதனைத் தொல்காப்பியம் குறுஞ்சீர் வண்ணம் என்கிறது.

 குறுஞ்சீர் வண்ணம் குற்றெழுத்துப் பயிலும் (தொல். பொருள் 213)  

(எடுத்துக்காட்டு)   

பொழில் தரு நறுமலரே புதுமணம் விரிமணலே (சிலம்பு 7:14)

### நெடுஞ்சீர் வண்ணம்

நெடில் எழுத்துகள் மிகுதியாகப் பயின்று வரும் நிலையில் அமைவதனை நெடுஞ்சீர் வண்ணம் என்கிறது. 

   

நெடுஞ்சீர் வண்ணம் நெட்டெழுத்துப் பயிலும் (தொ.பொ.212)  

(எடுத்துக்காட்டு)   

*வாராயோ தாயே - பாதம்*
தாராயோ நீயே *- (கீர்த்தனை)* 

### சித்திர வண்ணம்

நெட்டெழுத்தும், குற்றெழுத்தும் சார்ந்து வருவதனைச் சித்திர வண்ணம் என்று குறிப்பிடுகின்றது.

(எடுத்துக்காட்டு)  

பாதி மதிநதி போது மணிசடை - (திருப்புகழ்)

* ஒரு குறிப்பிட்ட இனத்தைச் சேர்ந்த எழுத்துகளால் உருவாகும் வண்ண வகைகள் வருமாறு;-

1. வல்லிசை வண்ணம்
2. மெல்லிசை வண்ணம்
3. இயைபு வண்ணம்

### வல்லிசை வண்ணம்

ஒரு பாட்டில் வல்லெழுத்துகள் மிக்கு வருவதனை 'வல்லிசை வண்ணம்' என்பர்.

வல்லிசை வண்ணம் வல்லெழுத்து மிகுமே (தொல்காப்பியம்.பொ.208)  

  

(எடுத்துக்காட்டு)  

புற்றரவு பற்றியகை நெற்றியது மற்றொருகண்  

ஒற்றை விடையன் (சம்பந்தர் தேவாரம். 3:68:2)

### மெல்லிசை வண்ணம்

ஒரு பாட்டில் மெல்லெழுத்துகள் மிக்கு வருவதனை 'மெல்லிசை வண்ணம்' என்பர்.

மெல்லிசை வண்ணம் மெல்லெழுத்து மிகுமே" (தொல்காப்பியம்.பொ.209)  

  

(எடுத்துக்காட்டு)

### இயைபு வண்ணம்

ஒரு பாட்டில் இடையினயெழுத்துகள் மிக்கு வருவதனை 'இயைபு வண்ணம்' என்பர்.

இயைபு வண்ணம் இடையெழுத்து மிகுமே "(தொல்காப்பியம்.பொ.210)  

  

(எடுத்துக்காட்டு)

இவற்றையும் பார்க்கவும்
----------------------

* வண்ணம் (யாப்பருங்கல நெறி)
* ஒலி
* சத்தம்
* வண்ணம்
* சந்தம் (ஒலி)

மேற்கோள்
--------


1. ↑  தொல்காப்பியம் செய்யுளியல் நூற்பா 205